Document ID: /roh_data/filtered/Billingualer_Corpus_interleaved-de-rm.jsonl.gz/1683

This is a text translated from German to Rumantsch Grischun.
Regierungsmitteilung vom 12. November 2009

Die Bündner Regierung hat an ihrer letzten Sitzung der Bildung eines neuen regionalen Verwaltungszentrums in Thusis zugestimmt. Acht kantonale Dienststellen sollen an einem Standort konzentriert werden. Ausserdem hat die Regierung ein neues Konzept zur Förderung der Eingliederung invalider Personen im Kanton zur Anhörung freigegeben.

Neues regionales Verwaltungszentrum in Thusis geplant

Der Kanton Graubünden plant, in Thusis die kantonalen Dienststellen an einem Standort zu konzentrieren. Die Bündner Regierung hat die Bildung eines neuen regionalen Verwaltungszentrums genehmigt.

Die kantonale Immobilienstrategie zielt darauf, regionale Zentren zu schaffen. Zwischenzeitlich konnten solche Verwaltungszentren bereits in Landquart, Ilanz und Roveredo dem Betrieb übergeben werden. Diese haben sich in der Praxis bewährt. Als Nächstes will der Kanton nun ein Zentrum in der Gemeinde Thusis schaffen. Die acht kantonalen Dienststellen, die heute an sieben verschiedenen Standorten verstreut sind, sollen in einem neuen Verwaltungsgebäude mit rund 40 Arbeitsplätzen zusammengefasst werden. Zu diesen Dienststellen gehören Büros des Amts für Schätzungswesen, der Lebensmittelkontrolle, die Bauleitungsbüros des Tiefbauamts, das Schul- und Kindergarteninspektorat, der Schulpsychologische Dienst, die Berufs- und Laufbahnberatung mit dem Berufsinformationszentrum, die Regionale Arbeitsvermittlung sowie die Kantonspolizei.

Die Dienststellen sollen sich in einem geplanten Neubau auf dem Areal des alten Werkhofes einmieten. Die Realisierung des Gebäudes könnte ab 2010 erfolgen, womit ein Bezug bereits im Herbst 2011 möglich wäre.

Neues Konzept zur Förderung der Eingliederung invalider Personen vorgeschlagen

Der Kanton Graubünden will die Finanzierung der Angebote zur Eingliederung invalider Personen künftig neu regeln. Die Bündner Regierung hat den Entwurf eines entsprechenden Konzeptes des Departements für Volkswirtschaft und Soziales zur Kenntnis genommen und für die Anhörung bei interessierten Kreisen freigegeben.

Das Konzept des Kantons Graubünden zur Förderung der Eingliederung invalider Personen legt fest, wie die Leistungsabgeltung und die Angebotsplanung der Institutionen für Menschen mit Behinderungen künftig ausgestaltet werden sollen. Grund ist, dass mit der Neugestaltung des Finanzausgleichs und der Aufgabenteilung zwischen Bund und Kantonen (NFA) nicht mehr der Bund, sondern die Kantone für die Finanzierung in diesem Bereich zuständig sind.

Neu soll ein leistungsorientiertes Finanzierungssystem die bisherige defizitorientierte Leistungsabgeltung des Bundes ablösen. Das zukünftige System stützt sich dabei auf den individuellen Betreuungsbedarf der Menschen mit Behinderungen. So sollen pauschale Ansätze für die unterschiedlichen Betreuungsleistungen festgelegt werden. Schliesslich definiert das Konzept die Rahmenbedingungen und Grundsätze, nach denen der Kanton in Zukunft die institutionelle Behindertenhilfe konkret gestalten will. Diese werden in einem ersten Schritt in Zusammenarbeit mit den Ostschweizer Kantonen Appenzell Innerrhoden und Ausserrhoden, Glarus, St. Gallen, Schaffhausen, Thurgau sowie dem Kanton Zürich konkretisiert.

Aus Gemeinden und Regionen

Celerina:

Der Gemeinde Celerina wird an die Regenerationsmassnahmen beim Moor in Palüd Chapè ein Kantonsbeitrag von 136'000 Franken gewährt.

Mesocco:

Der Gemeinde Mesocco wird ein Kantonsbeitrag von maximal 53'083 Franken an die Mehrkosten des Ausbaus der Abwasserreinigungsanlage San Bernardino zugesichert.

Vignogn:

Die an der Gemeindeversammlung vom 21. November 2008 beschlossene Teilrevision der Verfassung der Gemeinde Vignogn wird genehmigt.

Falera:

Die von der Gemeinde Falera am 12. Juni 2009 im Hinblick auf die Ermöglichung einer Hotelanlage am östlichen Dorfeingang von Falera verabschiedete Ortsplanungsrevision wird mit Auflagen und Vorgaben für die weitere Planung genehmigt.

Hinterrhein:

Die Gesamtrevision der Ortsplanung der Gemeinde Hinterrhein vom 20. März 2009 wird genehmigt.

Domleschg-Heinzenberg:

Der Waldentwicklungsplan Domleschg-Heinzenberg wird genehmigt. Dieser regelt die zukünftige Waldnutzung und legt die langfristigen waldbaulichen Ziele und Behandlungsstrategien fest.

Kantonsbeiträge an verschiedene Institutionen

Alters- und Pflegeheim Val Lumnezia:

Das Vorprojekt zum Ersatzneubau des Alters- und Pflegeheims "da casa val lumnezia" mit neuem Standort in Vella mit maximal 58 subventionsberechtigten Pflegebetten wird genehmigt. Der Trägerschaft wird unter dem Vorbehalt der definitiven Projektgenehmigung und der Sicherstellung der Restfinanzierung ein Kantonsbeitrag von maximal 7'000'000 Franken in Aussicht gestellt.

Holcim AG:

An die Erneuerung beziehungsweise Erweiterung der Anschlussgleisanlage der Firma Holcim AG in Untervaz wird ein Kantonsbeitrag von maximal 121'117 Franken zugesichert.

Gremium: Regierung

Quelle: dt Standeskanzlei Graubünden

12.11.2009
Communicaziun da la regenza dals 12 da november 2009

A chaschun da sia ultima sesida ha la regenza grischuna concludì da stgaffir in nov center administrativ regiunal a Tusaun. Otg posts da servetsch chantunals duain vegnir concentrads en in lieu. Ultra da quai ha la regenza deliberà per l'audienza in concept nov per promover l'integraziun da persunas cun impediments en il chantun.

Planisà in nov center administrativ regiunal a Tusaun

Il chantun Grischun planisescha da concentrar a Tusaun ils posts da servetsch chantunals en in lieu. La regenza grischuna ha concludì da stgaffir in nov center administrativ regiunal.

La strategia chantunala d'immobiglias ha la finamira da stgaffir centers regiunals. En il fratemp han tals centers administrativs gia pudì vegnir averts a Landquart, a Glion ed a Roveredo. En la pratica èn els sa cumprovads. Sco proxim vul il chantun ussa stgaffir in center en la vischnanca da Tusaun. Ils otg posts da servetsch chantunals, ch'èn sparpagliads oz en set differents lieus, duain vegnir concentrads en in nov edifizi d'administraziun cun var 40 plazzas da lavur. Tar quests posts da servetsch tutgan biros da l'uffizi da stimaziun, da la controlla da victualias, da la direcziun da construcziun da l'uffizi da construcziun bassa, da l'inspecturat da scola e da scolina, dal servetsch psicologic da scola, da la cussegliaziun da professiun e da carriera cun il center d'infurmaziun professiunala, dal center regiunal per intermediaziun da lavur sco er da la polizia chantunala.

Ils posts da servetsch duain prender alloschi en in edifizi nov ch'è planisà sin l'areal da la veglia basa principala. Quest edifizi pudess vegnir realisà a partir da l'onn 2010, uschia ch'el pudess vegnir retratg l'atun 2011.

Proponì in concept nov per promover l'integraziun da persunas cun impediments

En l'avegnir vul il chantun Grischun reglar da nov la finanziaziun da las purschidas per integrar persunas cun impediments. La regenza grischuna ha prendì enconuschientscha dal sboz per in concept correspundent dal departament d'economia publica e fatgs socials e l'ha deliberà per l'audienza en circuls interessads.

Il concept dal chantun Grischun per promover l'integraziun da persunas cun impediments fixescha, co che l'indemnisaziun da las prestaziuns e co che la planisaziun da las purschidas da las instituziuns per persunas cun impediments duain esser concepidas en l'avegnir. Il motiv è ch'ils chantuns èn responsabels – pervia da la nova concepziun da la gulivaziun da finanzas e da la repartiziun da las incumbensas tranter la confederaziun ed ils chantuns (NGF) – per la finanziaziun da quest sectur e betg pli la confederaziun.

Da nov duai in sistem da finanziaziun che s'orientescha vi da las prestaziuns remplazzar l'indemnisaziun da las prestaziuns vertenta da la confederaziun che s'orientescha vi dal deficit. Il sistem futur sa basa sin il basegn d'assistenza individualmain different dals umans cun impediments. Uschia duain vegnir fixadas tariffas pauschalas per las differentas prestaziuns d'assistenza. La finala definescha il concept las cundiziuns generalas ed ils princips, tenor ils quals il chantun duai concepir concretamain en l'avegnir l'agid instituziunalisà a persunas cun impediments. Quels vegnan concretisads en in emprim pass en collavuraziun cun ils chantuns da la Svizra da l'ost Appenzell dadens, Appenzell dador, Glaruna, Son Gagl, Schaffusa e Turgovia sco er cun il chantun Turitg.

Da vischnancas e da regiuns

Schlarigna:

A la vischnanca da Schlarigna vegn concedida ina contribuziun chantunala da 136'000 francs per las mesiras da regeneraziun tar la palì en il territori da Palüd Chapè.

Mesauc:

A la vischnanca da Mesauc vegn concedida ina contribuziun chantunala da 53'083 francs vi dals custs supplementars da l'engrondiment da la serenera da San Bernardin.

Vignogn:

La revisiun parziala da la constituziun communala da la vischnanca da Vignogn, concludida da la radunanza communala ils 21 da november 2008, vegn approvada.

Falera:

La revisiun da la planisaziun locala vegn approvà cun cundiziuns e cun prescripziuns per l'ulteriura planisaziun. Questa revisiun era vegnida deliberad da la vischnanca da Falera ils 12 da zercladur 2009 per pussibilitar in hotel a l'entrada ost dal vitg da Falera.

Valragn:

La revisiun totala da la planisaziun locala da la vischnanca da Valragn dals 20 da mars 2009 vegn approvada.

Tumleastga-Mantogna:

Il plan per il svilup dal guaud Tumleastga-Mantogna vegn approvà. Quel regla l'utilisaziun futura dal guaud e fixescha las finamiras e las strategias da cultivaziun da la selvicultura a lunga vista.

Contribuziuns chantunalas a differentas instituziuns

Chasa da persunas attempadas e chasa da tgira da la Val Lumnezia:

Il project preliminar per substituir l'edifizi da la chasa da persunas attempadas e da tgira "da casa val lumnezia" tras in nov edifizi a Vella che cumpiglia maximalmain 58 letgs da tgira, che han in dretg da survegnir subvenziuns, vegn approvà. Cun resalva da l'approvaziun definitiva dal project e da la garanzia da la finanziaziun restanta vegn empermessa a l'instituziun responsabla ina contribuziun chantunala da maximalmain 7'000'000 francs.

Holcim SA:

Per renovar respectivamain per engrondir ils binaris da colliaziun da la firma Holcim SA a Vaz sut vegn garantida ina contribuziun chantunala da maximalmain 121'117 francs.

Gremi: regenza

Funtauna: rg chanzlia chantunala dal Grischun

12.11.2009